તેમાં રિલાયન્સ રિટેલની વિશાળ ભૌતિક હાજરી, પ્રસ્થાપિત સપ્લાય ચેઇન અને ભારતીય બજારની ઊંડી જાણકારીનો ઉપયોગ કરાશે. તેનાથી સ્થાનિક ઓનલાઇન રિટેલ માર્કેટમાં તેને અગ્રણી કંપની તરીકે ઉભરવામાં મદદ મળશે. તેના માટે રિલાયન્સ ઘણી મોટી અને મહત્ત્વાકાંક્ષી યોજના ધરાવે છે. તેમાં કરોડો કિરાણા અને નાના સ્ટોર્સને પોતાની સાથે સાંકળીને તેમને નવા પ્લેટફોર્મ હેઠળ લાવવામાં આવશે. રિલાયન્સ તેના માટે જિયો ટેકનોલોજી તથા અન્ય લોજિસ્ટિક્સ, ઇન્વેન્ટરી મેનેજમેન્ટ, એકાઉન્ટિંગ સુવિધા પણ પૂરું પાડવાની યોજના ધરાવે છે.